AQSh prezidenti Barak Obama mamlakatning yangilangan mudofaa byudjyeti haqidagi qonunni imzoladi. Mudofaa byudjyeti hajmi 607 mlrd dollar. Yangi qonunga ko‘ra mudofaa byudjyetida avvalgisining muhim jihatlari saqlanib qolgan. Masalan, Kubadagi Guantanamo qamoqxonasi yopilishiga taqiqlov uzaytiriladi. Shuningdek, bu qonun Ukrainaga harbiy va razvedka sohalarida 300 mln dollarlik yordam berishga ruxsat beradi.